દર ઉનાળે જો તમે એમ વિચારતા હોવ કે આ વખતે તો બહુ ગરમી છે. તો હવામાન વિભાગની આ વાત તમે ખાસ વાંચી લેજો. હવામાન વિભાગે ગુજરાત સમેત અનેક રાજ્યોને ચેતવ્યા છે. કારણ કે આ વખતની ગરમી જૂના તમામ રેકોર્ડ તોડવાની છે. હવામાન વિભાગ દ્વારા લોકોને આ અંગે ખાસ ચેતવવામાં આવ્યા છે કે આ ઉનાળે દેશભરમાં અનેક જગ્યાએ તાપમાન ખૂબ જ વધારે હશે. જેના કારણે ખેડૂતોના ઊભા પાકને નુક્શાન થવા સમેત સ્વાસ્થય પર પણ ભારે અસર ઊભી થશે. આ વર્ષે ગરમી જલ્દી આવશે અને લાંબો સમય રહેવાની સાથે લૂ લાગવાની સમસ્યા પણ વધુ વિકટ થશે. બુધવારે હવામાન વિભાગે મુંબઇ, રાયગઢ અને રત્નાગિરીમાં લૂની ચેતવણી પણ જાહેર કરી હતી.